NORAKSTS

|  |  |
| --- | --- |
| 28.11.2013. | Nr.15/19 |

###### PIEKRIŠANA SIA ”JELGAVAS ŪDENS” NEKUSTAMĀ ĪPAŠUMA KALNCIEMA CEĻĀ 117, JELGAVĀ ATSAVINĀŠANAI

(ziņo I.Škutāne)

 **Atklāti balsojot ar 15 balsīm PAR –** S.Stoļarovs, I.Jakovels, D.Liepiņš, S.Šalājevs,V.Grigorjevs, V.Ļevčenoks, R.Vectirāne, M.Buškevics, A.Garančs, D.Olte, A.Rāviņš, A.Rublis, A.Tomašūns, J.Strods, R.Šlegelmilhs, **PRET-** nav, **ATTURAS** – nav,

Jelgavas pilsētas domes administrācijā saņemta SIA „Jelgavas ūdens” 2013.gada 7.novembra vēstule Nr.01-07/1806 ar lūgumu dot piekrišanu veikt darījumu ar nekustamo īpašumu Kalnciema ceļā 117, Jelgavā, jo tas vairs nav nepieciešams SIA „Jelgavas ūdens” darbības veikšanai.

SIA ”Jelgavas ūdens” projekta „Ūdens apgādes un kanalizācijas pakalpojumu attīstība Jelgavā, 2.kārta” ietvaros, pamatojoties uz līgumu „Ūdensapgādes un kanalizācijas tīklu rekonstrukcija un izbūve Jelgavā (1.-4. un 12.posms)” Nr.JU/KF/2012/02 un tehnisko projektu „4.posms Kalnciema ceļš”, ir veikusi Ozolpils notekūdeņu bioloģiskās attīrīšanas iekārtu, kas atradās nekustamajā īpašumā Kalnciema ceļā 117, Jelgavā (kadastra Nr.0900 013 0151), darbības pārtraukšanu un esošās kanalizācijas sistēmas pārslēgšanu uz jauno izbūvēto sūkņu staciju un nodrošinājusi turpmāko notekūdeņu pārsūknēšanu uz Jelgavas pilsētas notekūdeņu attīrīšanas iekārtām, kas atrodas nekustamajā īpašumā Lapskalna ielā 22, Jelgavā.

Saskaņā ar Jelgavas domes 2007.gada 25.janvāra lēmumu Nr.2/18 „Par ierobežojumu noteikšanu pašvaldības kapitālsabiedrībām veikt darījumus ar nekustamo īpašumu un grozījumiem Jelgavas domes lēmumos”, SIA ”Jelgavas ūdens” statūtu 11.punktu un 2013.gada 7.novembra vēstuli Nr.01-07/1806.

**JELGAVAS PILSĒTAS DOME NOLEMJ:**

Piekrist, ka SIA ”Jelgavas ūdens” (vienotais reģ. Nr. 41703001321) atsavina nekustamo īpašumu Kalnciema ceļā 117, Jelgavā, kurš sastāv no zemes gabala 5043 m2 platībā (kadastra Nr.0900 013 0151), kanalizācijas attīrīšanas stacijas ēkas (kadastra Nr.0900 013 0151 001) un palīgēkas (kadastra Nr.0900 013 0151 002).

Domes priekšsēdētājs (paraksts) A.Rāviņš

NORAKSTS PAREIZS

Kancelejas vadītāja S.Ozoliņa

Jelgavā 2013.gada 28.novembrī